05/05/2017 | Administración LocalMunicipal
Arteixo
Persoal
Convocatoria e bases reguladores do proceso de selección dunha praza do posto de Enxeñeiro Técnico Industrial

ANUNCIO: CONVOCATORIA E BASES REGULADORAS DO PROCESO DE SELECCIÓN, polo procedemento de OPOSICIÓN LIBRE, para NOMEAMENTO INTERINO, por vacante dunha praza do posto de Enxeñeiro técnico industrial, adscrito á Área de Urbanismo e Medioambiente do Concello de Arteixo, aprobadas en Xunta de Goberno de data 5 de abril de 2017 PRIMEIRA.- OBXECTO DAS PRESENTES BASES É obxecto do presente a aprobación da Convocatoria e regulación das Bases do proceso selectivo, polo procedemento de oposición libre para nomeamento de persoal funcionario interino do posto de Enxeñeiro técnico industrial adscrito a Urbanismo e Medioambiente, dotada coas retribucións correspondentes ao grupo A2, nivel/ complemento destino 22 (art.76 e concordantes do Texto Refundido do EBEP), a través de procedemento oposición libre. O presente proceso selectivo está motivado na creación dunha nova praza do posto de Enxeñeiro Técnico Industrial adscrito a Urbanismo e Medioambiente, recollido no Orzamento e plantilla municipal do exercicio 2017, así como na RPT 2017, ao abeiro do art.10.1 a) do Texto Refundido do EBEP. Entre as principais funcións propias do posto, e sen prexuízo doutras que puideran encomendarse pola capacitación profesional/académica, sempre de nivel técnico e relacionadas con competencias referidas ao Temario anexo, figuran: • Posto adscrito ao departamento de Urbanismo, baixo a dependencia funcional e orgánica do xefe de servizo, sen prexuízo das atribucións de dirección do Concelleiro delegado de urbanismo. • Asesoramento, control, asistencia técnica e emisión de informes-proposta de proxectos e memorias técnicas de obras relacionadas con actividades, urbanizacións e licencias de primeira ocupación etc., de iniciativa pública e privada en materia de actividades, así como en materia de disciplina urbanística. • Emisión de informes previos á emisión de certificacións de carácter urbanístico en relación coas actividades. • Control, inspección e seguimento da execución dos proxectos e memorias técnicas en materia de urbanismo, así como das edificacións e construcións xa rematadas relacionadas coas actividades. • Redacción, coordinación e elaboración de documentos técnicos en materia competencial da súa titulación. • Asunción de dirección de obras de carácter público, de acordo á súa titulación. • Asistencia a órganos colexiados, comisións técnicas e grupos de traballo que se lle encomenden relacionados coa súa titulación ou cas funcións aquí detalladas. • Redacción, coordinación e elaboración de estudios, valoracións e taxacións, en materia da súa competencia. • Asesoramento, control, asistencia técnica e emisión de informes-proposta en materia de disciplina urbanística, ordes de execución e expedientes de ruína de instalacións industriais, terciarias ou calque outra relacionadas coas actividades. • Informe-proposta de recursos administrativos e alegacións relacionados coa materia da súa competencia. • Atención ó público en materia da súa competencia. • Asesoramento, control, asistencia técnica e emisión de informes para a solicitude e xustificación de subvencións a favor do Concello na materia da súa competencia. • Responsable dos contratos administrativos que se lle encomenden en materia de actividades así como do seguimento da súa execución. • Supervisión e control das distintas actividades suxeitas ao pagamento de Imposto de Actividades Económicas, coa emisión dos preceptivos informe-proposta. SEGUNDA.- REQUISITOS DOS/AS ASPIRANTES Para tomar parte no proceso selectivo, os/as aspirantes deberán reunir os seguintes requisitos na data de expiración do prazo concedido para a presentación de instancias-solicitudes: a) Ser español/a ou nacional doutro Estado membro da Comunidade Europea nos termos previstos nos art.57 e 58, e disposición derrogatoria única da Lei 7/2007 pola que se derroga a Lei 17/1993, do 23 de decembro, sobre acceso a determinados sectores da función pública dos nacionais dos demais membros da Comunidade Europea. Poderán participar nos procesos selectivos nacionais doutros Estados da Unión europea e/ou estranxeiros residentes en España, sen necesidade de que se inclúa expresamente nas bases específicas de cada convocatoria, de acordo coa Lei Orgánica 4/2000, de 11 de xaneiro, sobre dereitos e liberdades dos estranxeiros en España. b) Ter cumpridos os 16 anos de idade e non exceder da idade máxima de xubilación forzosa (modificación introducida polo art.56.1. c) do Texto Refundido da Lei 7/2007. c) Estar en posesión do título universitario de Enxeñeiro/a técnico Industrial ou Grao en Enxeñería (Superior Industrial ou titulación equivalente segundo catálogo de postos de traballo en vixencia (requisitos de titulación do posto de Técnico de Administración Especial). d) Non padecer enfermidade nin defecto físico que impida o normal desenvolvemento das funcións correspondentes a dita praza. Acreditarase mediante declaración xurada (ou na declaración da instancia adxunta as presentes bases). As persoas con minusvalías deberán aportar certificación do correspondente organismo, facéndoo constar asemade na instancia, sinalando si precisan adaptacións para realización das probas e especificando tales adaptacións. e) Non ter sido separado mediante expediente disciplinario do servizo de calquera das Administracións Públicas, nin estar inhabilitado para o desenvolvemento de funcións públicas por sentenza firme. Acreditarase mediante declaración xurada (ou na declaración da Instancia adxunta as presentes Bases). TERCEIRA.- INSTANCIAS a. As instancias solicitando tomar parte no proceso selectivo dirixiranse á Juan Ceferino Firmo Karrouchi Ceñal, presentándose preferentemente no REXISTRO XERAL do mesmo ou en calquera das formas previstas no artigo 16.4 da Lei 39/2015 do Procedemento Administrativo Común das Administracións Públicas, no prazo de 20 días naturais, contados a partir do seguinte ao da publicación de anuncio de convocatoria nun diario dos de maior tirada provincial, e se teñan publicadas as bases no taboleiro de edictos da Corporación, así como complementariamente, anuncio de convocatoria no BOP de A Coruña e na web. municipal. b. A instancia irá inescusablemente acompañada da seguinte DOCUMENTACIÓN: - Fotocopia do DNI (no seu defecto, resgardo do DNI, pasaporte ou carné de conducir). - Fotocopia da titulación requirida para o acceso ao posto. - Declaración xurada específica dos requisitos contemplados na Base 2º d) e) ou, no seu caso, declaración contida no modelo de instancia adxunto as presentes bases. - Carta de pagamento de ter aboado os dereitos de exame nos servizos económicos municipais (tesourería) ou certificado do Servizo público de emprego (INEM) polo que se acredite a exención do pagamento de taxas por situación de desempregado de longa duración, doce meses consecutivos inscrito como demandante de emprego (de conformidade ao establecido na ordenanza fiscal nº 11). Ningún caso a presentación e pago da taxa por dereitos de exame suporá substitución do trámite de presentación de instancia. Asemade a ausencia de xustificante do abono dos dereitos de exame, dentro do prazo de presentación de instancias, non poderá ser obxecto de subsanación, determinando a exclusión do/a aspirante. Quedarán exentos/as do pagamento das taxas de dereito de exame, aqueles aspirantes que acrediten minusvalía e/ou situación de desemprego de longa duración (a tal efecto deberá aportarse xunto coa instancia o certificado de minusvalía superior ao 33% ou certificado do INEM de estar en situación de desemprego durante 1 ano ou mais tempo) segundo a Ordenanza fiscal nº 11 do Concello de Arteixo. c. Os dereitos de exame establécense en 30,20 €, e só serán devoltos a quen non fora admitido/a ao proceso selectivo por non reunir os requisitos esixidos no epígrafe 2º das presentes bases, isto é unicamente a aqueles/as aspirantes que resulten excluídos/as na listaxe definitiva. d. Expirado o prazo de presentación de instancias a Alcaldía-Presidencia ditará Resolución a maior brevidade posible, polo que se declarará aprobada a listaxe provisional de admitidos/as e excluídos/as con indicación, se é o caso, dos motivos de exclusión e do prazo para a corrección da documentación. No caso de non existir aspirantes excluídos/as, poderase elevar a definitiva a listaxe provisional, designando nominativamente aos membros do Tribunal que conformarán o órgano seleccionador na mesma resolución, dando inicio ao proceso selectivo. CUARTA: ADMISIÓN DE ASPIRANTES E NORMAS XERAIS DE DESENVOLVEMENTO DOS PROCESOS SELECTIVOS 4.1.- Publicarase no taboleiro de edictos da Casa do Concello a relación definitiva de aspirantes admitidos/as e excluídos/as, a composición nominativa do Tribunal cualificador cos titulares e suplentes e o lugar, composto en base ao principio de idoneidade e especialidade e segundo o establecido no Texto refundido da Lei 7/2007 e Lei de igualdade do Home e da muller. Ase mesmo, na mesma resolución determinarase o día e hora de comezo do proceso selectivo. Comezado este, a publicación dos sucesivos anuncios para a celebración das probas restantes, así coma a listaxe dos/as aspirantes aprobados en cada exercicio, efectuarase no taboleiro de Edictos da Casa do Concello (e sempre que sexa posíbel, con carácter non preceptivo e complementario na web municipal). 4.2.- Coa finalidade de facilitar o acceso á información dos/as aspirantes e, sempre con carácter complementario, tanto as Convocatorias e Bases, como os anuncios de calificacións, chamamento a exercicios, etc. serán publicadas na web municipal, toda vez sexa realizada a publicación no taboleiro de edictos. Tales publicacións na web municipal non terán validez a efectos de cómputo de prazos e, asemade, a información de carácter persoal contida nas mesmas será posíbel baixo a consideración de que os aspirantes, coa sinatura da instancia solicitando tomar parte no proceso, se someten e aceptan todo o clausulado establecido na Convocatoria. Os restantes usos dos datos persoais contidos nas solicitudes, así como todo o desenvolvemento dos procesos selectivos, será de carácter interno e uso restrinxido, segundo o estipulado na Lei 15/1999, de 13 de decembro. Como normas xerais no desenvolvemento do proceso selectivo, establécense as seguintes: 4.3.- Baixo ningunha circunstancia facilitarase información telefónica dende o Servizo central de Información sobre prazos de presentación de instancias, documentación, listaxes de admisión de aspirantes, chamamento a exercicios, cualificacións obtidas ou similares. As consultas sobre o contido das Bases ou sobre posíbel interpretacións, dúbidas e/ou cuestións incidentais únicamente poderán ser atendidas polo departamento de Persoal e RR. HH. (telefónicamente ou por escrito). Calquera outra cuestión ou incidencia relativa ao desenvolvemento do proceso selectivo será resolta polo Tribunal Cualificador designado no proceso selectivo.4.4.- Os/as aspirantes convocaranse para cada exercicio en chamamento único, agás casos de forza maior, debidamente acreditados a apreciados discrecionalmente polo Tribunal. O prazo mínimo entre un exercicio e o seguinte será de 48 horas, agás naqueles casos que o Tribunal, co consenso de todos os/as aspirantes, considere conveniente a realización de varios exercicios nunha mesma xornada, ou nun prazo inferior ao anteriormente establecido, concedendo aos/as aspirantes un descanso mínimo de 30 minutos.4.5.- Para determinar a orde de actuación dos/as aspirantes naqueles exercicios que non poidan celebrarse conxuntamente, actuarase por orde alfabética, segundo Resolución da Consellería de Facenda (DOGA do12-02-2016) isto é, comezarase por aqueles/as aspirantes que o primeiro apelido comece pola letra “O”. No suposto de que non exista aspirante algún/algunha co primeiro apelido que comece pola letra “O” pasarase á letra “P” e así sucesivamente.4.6.- O/A Secretario/a do Tribunal poderá requirir aos/as aspirantes, en calquera momento da práctica de calquera exercicio ou proba, co obxecto de que acrediten a súa identidade, para o que deberán estar provistos do DNI ou documentación identificativa análoga (carné de conducir ou pasaporte). Pese a que na realización das probas, velarase polo anonimato dos/as aspirantes sempre que o Tribunal así o estime pertinente pola lóxica do desenvolvemento do proceso selectivo, os aspirantes serán chamados, en chamamento único, polo Secretaria/o actuante do Tribunal debendo identificarse nese momento únicamente ante este membro do Tribunal, coa mesma acreditación identificativa que a mencionada enriba.4.7.- Se durante o desenvolvemento do proceso selectivo se chega a coñecemento do Tribunal que algún dos/as aspirantes carece de calquera dos requisitos esixidos na convocatoria, excluirase da mesma previa audiencia do/a interesado/a, comunicándollo no mesmo día á autoridade que convocou o proceso selectivo. QUINTA.- PROCEDEMENTO DE SELECCIÓN E EXERCICIOS O proceso selectivo consistirá nunha OPOSICIÓN LIBRE, conformada polos seguintes exercicios. A oposición consistirá na realización dous exercicios non eliminatorios valorados ata un máximo de 100 puntos, declarándose deserto se ningún aspirante acada 50 puntos na suma de ámbolos dous exercicios: 1. EXERCICIO: SUPOSTO TEÓRICO.- Formulación de 5 preguntas de carácter teórico sobre supostos prácticos e/ou relacionados co temario Anexo á presente convocatoria, que se responderán sucintamente, podendo cada pregunta dividirse nun máximo de 7 apartados ata acadar un máximo de 35 cuestións. Será cualificada cada pregunta en 7 puntos, acadando un máximo de 35 puntos. Consistirá na realización dunha proba de capacitación relacionada coas funcións e nivel de dificultade propias do posto convocado, na que os aspirantes contestarán por escrito as preguntas plantexadas polo Tribunal e relacionado/s co temario Anexo á convocatoria. Duración máxima de tres horas para o total desenvolvemento do exercicio. Non se poderá ir asistido de ningún tipo de documentación, tan só lapis, goma e bolígrafo, e obrigatorio presentar o exercicio escrito con bolígrafo de tinta azul.2. EXERCICIO: SUPOSTO PRÁCTICO.- Formado por 5 cuestións prácticas que se cualificaran con 13 puntos cada un, ata alcanzar os 65 puntos máximos do suposto, podendo cada exercicio dividirse nun máximo de 5 preguntas, ata acadar un máximo de 25 cuestións que serán valoradas individualmente segundo considere o Tribunal dacordo con este parágrafo. Consistirá na realización dunha proba de capacitación relacionada coas funcións e nivel de dificultade propias do posto convocado, na que os aspirantes desenvolverán por escrito os supostos plantexados polo Tribunal e relacionado/s co temario Anexo á convocatoria. A duración do exercicio non superará as tres horas, permitíndose a utilización de apoio bibliográfico e/ou documental (non se admitiran subliñados nin anotacións o que suporía a eliminación directa do aspirante/s), sempre previa aprobación dos membros doTribunal. Finalizado o tempo concedido, ou noutra data sinalada o efecto, o Tribunal poderá solicitar a lectura do exercicio aos/as aspirantes, que deberán cinguirse á exposición escrita realizada, quedando o Tribunal capacitado para realizar canta pregunta considere oportuna en relación ao exercicio desenvolto.3. EXERCICIO: EXAME LINGUA GALEGA, obrigatorio e eliminatorio, salvo acreditación da correspondente convalidación e que será cualificado como Apto/Non apto. Dacordo co art.6.3º da Lei de Normalización Lingüística quedarán exentos/as do mesma os/as aspirantes que, no momento da realización, acrediten estar en posesión do certificado correspondente debidamente homologado pola Xunta de Galicia (Lei 2/2009, de 23 de xuñ, o que modifica a Lei da Función pública de Galicia) debendo acreditarse a superación do curso de perfeccionamento en lingua galega, CELGA IV ou nivel equivalente. No suposto de non estar exento/as deste exercicio, os/as aspirantes deberán obrigatoriamente realizar unha proba que consistirá nunha tradución oral inmediata dun texto facilitado polo Tribunal en lingua castelá, á lingua galega, que será cualificada como Apto/Non apto. Non se permitirá preparación previa nin apoio documental ou bibliográfico. A duración máxima deste exercicio será de 30 minutos. Este último exercicio de carácter eliminatorio non formará parte da puntuación final do proceso, sendo cualificado como apto ou non apto. O prazo máximo entre un exercicio e o seguinte da fase de oposición será de 5 días hábiles, e o mínimo será de 48 horas, agás naqueles casos nos que o Tribunal, co consenso de todos/as os/as aspirantes, considere conveniente a realización de varios exercicios nunha mesma xornada, ou nun prazo inferior ao anteriormente establecido, concedendo aos aspirantes un descanso mínimo de 120 minutos. SEXTA.- TRIBUNAL DE SELECCION. a) O Tribunal nomearase de conformidade co artigo 55.1. c) e d) e art.60 do Texto Refundido da Lei 7/2007 do Estatuto do Empregado Público, así como garantindo a paridade na súa composición, de conformidade ao establecido na Lei de Igualdade do Home e da Muller e estará composto do seguinte xeito: • Presidente/a e Secretario/a, actuando éste último con voz e voto: un funcionario de carreira do corpo técnico da Administración local, titular e suplente, todos eles en desempeño de postos de igual ou superior grupo/subgrupo de pertenza que o convocado. • Vogais: o Tribunal compoñerase garantindo a composición eminentemente técnica e paritaria deste órgano colexiado (en base ao principio de especialidade/idoneidade), designándose a este efecto vogais titulares e suplentes, preferentemente do seguinte xeito: - Tres Técnicos, grupo A, subgrupo A2 ou A1, preferentemente Técnicos de Administración Especial da Área de urbanismo ou asimilados (3 titulares e 3 suplentes) Como mínimo entre estes/as vogais, existirá un titular e un suplente coa titulación de Enxeñería Superior Industrial ou Enxeñería Técnica Industrial. b) O/A Presidente/a do Tribunal poderá dispoñer a incorporación ao Tribunal doutros asesores especialistas para as probas que considere pertinentes, limitándose os devanditos/as asesores a prestar a súa colaboración nas súas especialidades técnicas, e actuando con voz pero sen voto. c) O Tribunal non se poderá constituír nin actuar sen a asistencia de polo menos tres dos seus membros, titulares ou suplentes indistintamente, e resultando, en todo caso, imprescindible a asistencia do/a Presidente/a e do/a Secretario/a. As decisións adoptaranse por maioría de votos dos membros asistentes, resolvendo en caso de empate o voto de calidade do/a Presidente/a. d) Os vocais do Tribunal, titulares e suplentes, que actúen nestas probas terán a titulación correspondente, de conformidade co artigo 4 do Real Decreto 896/91, e percibirán as gratificacións correspondentes segundo o Real Decreto 462/2002, e as Bases de execución do Orzamento municipal en vixencia. SÉTIMA.- RELACIÓN DE APROBADOS E DOCUMENTACION 7.1.- A cualificación de cada exercicio publicarase no taboleiro de edictos do Concello, constando ou ben os códigos de anonimato ou ben os nome e apelidos dos/as aspirantes, coa cualificación de Apto/Non apto ou Non presentado. Únicamente nos casos Aptos aparecerá a cualificación numérica. Na mesma publicación aparecerá o chamamento para realización do seguinte exercicio. Complementariamente será publicada na web municipal, aos meros efectos informativos.7.2.- O Tribunal non poderá aprobar nin declarar que superan o proceso selectivo un número superior de aspirantes ao número de praza/s convocada/s, sendo que o/a aspirante que acade a primeira posición segundo orde de prelación das puntuacións totais, será proposto para nomeamento. Os/as restantes aspirantes, segundo orde de prelación de ditas puntuacións totais, conformarán unha listaxe de substitucións. No suposto de empate nestas puntuacións totais, se favorecerá na posición na listaxe ao/á aspirante que tivera unha maior puntuación no exercicio práctico da fase de oposición. De persistir o empate, quen obtivera maior no exercicio teórico de desenvolvemento de temas. De seguir persistindo o empate, procederase pola orde establecida para o chamamento de aspirantes, isto é se favorecerá a quen teña o primeiro apelido que comece pola letra de inicio do chamamento e así correlativamente pola orde alfabética.7.3.- Rematada a cualificación dos aspirantes, esta determinará a proposta do Tribunal cualificador, elevando ao Sr. Alcalde-Presidente a correspondente proposta de nomeamento que corresponderá ao aspirante que acade a maior puntuación no proceso selectivo, así como a listaxe de substitucións para similares vacantes temporais, baixas voluntarias e similares.7.4.- De non superar as probas establecidas ningún/ningunha aspirante, o Tribunal queda competencialmente capacitado para declarar deserta a praza convocada.7.5.- O/a aspirante proposto/a deberá presentar dentro do prazo máximo de 20 días (a contar desde o día seguinte a aquel en que se fixo pública a listaxe final de puntuacións coa propostas de nomeamento/contratación), os documentos acreditativos de reunir todos e cada un dos requisitos que segundo a base segunda desta convocatoria se esixen para tomar parte na selección, así como toda a documentación requirida polo departamento de Persoal e RR. HH. co fin de efectuar o nomeamento como persoal funcionario interino. Estarán exentos/as, se tivesen relación anterior con esta Administración Local, da xustificación documental, aqueles/as que o tivesen demostrado para obter o seu anterior nomeamento/contrato. OITAVA.- NORMA FINAL Estas bases, a súa convocatoria e cantos actos administrativos deriven das mesmas, así coma as actuacións do Tribunal, poderán ser impugnadas polos interesados nos casos e na forma establecidos pola Lei 39/2015 do Procedemento Administrativo Común. O Tribunal queda facultado para resolver as dúbidas que poidan presentarse e adoptar as resolucións, criterios e medidas necesarias para a boa orde dos procesos selectivos naqueles aspectos previstos ou non, nestas bases, sendo en todo caso aplicable para o non previsto na presente convocatoria o Real Decreto RD 364/95, de 10 de marzo; Real Decreto Lexislativo 5/2015, de 30 de outubro, do Texto Refundido do EBEP, a Lei 2/2015 do Emprego Público de Galicia, RD 896/91 e demais normas concordantes. O/a aspirante, dende a súa contratación/nomeamento, quedará obrigado a utilizar os medios que para o exercicio das súas funcións poña á súa disposición o Concello. PROGRAMA ANEXO TEMARIO XERAL 1. Constitución española. Estructura. Principios xerais. Dereitos e deberes dos cidadáns 2. Lei Orgánica 1/1981, de 6 de abril, do Estatuto de Autonomía de Galicia 3. Lei 39/2015, de 1 de outubro, do Procedemento Administrativo Común das Administracións Públicas 4. Lei 40/2015, de 1 de outubro, de Réxime Xurídico do Sector Público 5. Lei 7/1985, de 2 de abril, reguladora das Bases de Réxime Local e Real Decreto Lexislativo 781/1986, de 18 de abril, polo que se aproba o Texto Refundido das Disposicións Legais Vixentes en Materia de Réxime Local 6. Competencias da Alcaldía-Presidencia, do Pleno, da Xunta de Goberno Local e dos demais órganos colexiados nas entidades locais 7. Lei 27/2013, de 27 de decembro, de Racionalización e Sostenibilidade da Administración Local 8. Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais 9. Real Decreto 1372/1986, de 13 de xuño, polo que se aproba o Regulamento de Bens das Entidades Locais 10. Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais 11. Real Decreto Lexislativo 1175/1990, de 28 de setembro, das Tarifas e da Instrución do Imposto sobre Actividades Económicas 12. Real Decreto Lexislativo 5/2015, de 30 de outubro, do Texto Refundido da Lei do Estatuto Básico do Empregado Público 13. Lei 2/2015, de 29 de abril, do Emprego Público de Galicia 14. Lei 53/1984, de 26 de decembro, de Incompatibilidades do Persoal ao Servizo das Administracións Públicas 15. Lei de 16 de decembro de 1954, de Expropiación Forzosa. Principios xerais 16. Real Decreto Lexislativo 3/2011, de 14 de novembro, do texto refundido da Lei de Contratos do Sector Público 17. Lei Orgánica 3/2007, de 22 de marzo, para a Igualdade Efectiva de Mulleres e Homes 18. Lei Orgánica 15/1999, de 13 de decembro, de Protección de Datos de Carácter Persoal 19. Lei 19/2013, de 9 de decembro, de transparencia, acceso á información pública e bo goberno 20. A prevención de riscos laborais: marco legal na Lei 31/1995 de Prevención de Riscos Laborais e desenvolvemento normativo da devandita prevención. Dereitos e obrigas dos traballadores TEMARIO ESPECIFICO 1. Lei 38/1999, de 5 de novembro, de Ordenación da Edificación 2. Real Decreto 314/2006, de 17 de marzo, Código Técnico da Edificación 3. Lei 8/2013, de 26 de xuño. Rehabilitación, rexeneración e renovación urbanas 4. Real Decreto Lexislativo 7/2015, de 30 de outubro, do Texto Refundido da Lei do Solo e Rehabilitación Urbana 5. Real Decreto 1492/2011 de 24 de outubro. Regulamento de valoracións da Lei do Solo Estatal 6. Real Decreto Lexislativo 1/2001, de 20 de xullo. Texto Refundido da Lei de Augas 7. Lei 9/2010, de 4 de novembro, de Augas de Galicia 8. Real Decreto 140/2003, de 7 de febreiro. Criterios sanitarios da calidade da auga de consumo humano 9. Real Decreto 505/2007. Condicións básicas de accesibilidade e non discriminación das persoas con discapacidade para o acceso e utilización dos espazos públicos e edificacións 10. Orde VIV/561/2010, de 1 de febreiro, polo que se desenvolve o documento técnico de condicións básicas de accesibilidade e non discriminación para o acceso e utilización dos espazos públicos urbanizados 11. Lei 10/2014, de 3 de decembro, Lei Galega de Accesibilidade 12. Real Decreto 1027/2007, de 20 de xullo. Regulamento de instalacións térmicas nos edificios 13. Real Decreto 842/2002, de 2 de agosto. Regulamento electrotécnico para baixa tensión e instrucións técnicas complementarias 14. Real Decreto 100/2011, de 28 de xaneiro. Catálogo de actividades potencialmente contaminadoras da atmosfera e disposicións básicas para a súa aplicación 15. Lei 21/2013, de 9 de decembro, de Avaliación Ambiental 16. Real decreto 102/2011, de 28 de xaneiro. Mellora da calidade do aire 17. Real Decreto Lexislativo 1/2016, de 16 de decembro, polo que se aproba o Texto Refundido da Lei de Prevención e Control Integrados da Contaminación 18. Real decreto 2267/2004, de 3 de decembro. Regulamento de seguridade contra incendios nos establecementos industriais 19. Real decreto 1492/1993, de 5 de novembro. Regulamento de instalacións de protección contra incendios, na súa última modificación de 20 de outubro de 2015 20. Real decreto 486/1997, de 14 de abril. Disposicións mínimas de seguridade e saúde nos lugares de traballo e posteriores modificacións 21. Lei 10/2008, de 3 de novembro, de Residuos de Galicia 22. Decreto 106/2005, de 9 de xullo, de Contaminación Acústica de Galicia 23. Decreto 29/2010, de 4 de marzo, Normas de Habitabilidade de Vivendas de Galicia 24. Lei 7/2008, de 7 de xullo, de Protección da Paisaxe de Galicia 25. Lei 8/2002, de 18 de decembro, de Protección do Medio Atmosférico de Galicia 26. Lei 10/1995, de 23 de novembro, de Ordenación do Territorio de Galicia, coas modificacións introducidas pola Lei 9/2002, de 30 de decembro, de Ordenación Urbanística e Protección do Medio Rural 27. Decreto 80/2000, de 23 de marzo, polo que se regulan os plans e proxectos sectoriais de incidencia supramunicipal 28. Decreto 19/2011, de 10 de febreiro, Directrices de Ordenación do Territorio 29. Decreto 20/2011, de 10 de febreiro, Plan de Ordenación do Litoral de Galicia 30. Lei 8/2012, de 29 de xuño, de Vivenda de Galicia 31. Decreto 292/2004, de 18 de novembro. Catálogo de espectáculos públicos e actividades recreativas da Comunidade Autónoma de Galicia 32. Lei 8/2013, de 28 de xuño, de Estradas de Galicia 33. Lei 2/2016, de 10 de febreiro, do Solo de Galicia 34. Decreto 143/2016, de 22 de setembro. Regulamento da Lei 2/2016 35. Lei 9/2013, de 19 de decembro, do Emprendemento e da Competitividade Económica de Galicia 36. Decreto 144/2016, de 22 de setembro. Regulamento único de regulación integrada de actividades económicas e apertura de establecemento 37. Real Decreto 2816/1982, de 27 de agosto. Regulamento xeral de policía de espectáculos públicos e actividades recreativas 38. Lei 5/2016, de 4 de maio, do Patrimonio Cultural de Galicia 39. Lei 6/2007, de 11 de maio, de medidas urxentes en materia de ordenación do territorio e protección do litoral de Galicia 40. Lei 22/1988, de 28 de xullo, de Costas modificada pola Lei 2/2013, de 29 de maio.41. Real decreto 876/2014, de 10 de outubro, polo que se aproba o Regulamento Xeral de Costas 42. NN. SS. P. M. de Arteixo, de 8 de abril de 1995. Normas urbanísticas. Normas de uso. Normas de tramitación. Ordenanzas 43. Ordenanza municipal nº 36 regulamentadora do procedemento de intervención e control na execución de obras ou execución de actividades ou servizos: Disposicións xerais. Edificacións, construcións e instalación existentes incompatibles co planeamento 44. Lei 15/2012 de 27 de decembro, de medidas fiscais para a sostenibilidade enerxética 45. O IAE. Competencias municipais e competencias delegadas en materia de inspección do IAE en actividades comerciais e industriais Arteixo, 25 de abril de 2017 O ALCALDE-PRESIDENTE Por delegación, Decreto nº 1336/2015 Asdo.: José María Sánchez Novo Concelleiro de Persoal e Réxime Interior MODELO DE INSTANCIA D/Dona. con DNI núm.:. con enderezo. C. P. Localidade. e teléfono de contacto. e e-mail. EXPÓN: Que tendo coñecemento da Convocatoria do proceso selectivo de FUNCIONARIO/A DE EMPREGO, interino/a ao abeiro do art.10.1 a) do Texto refundido do EBEP do posto de * ENXEÑEIRO TÉCNICO INDUSTRIAL adscrito á Urbanismo-Medioambiente e declarando explícitamente coñecer e aceptar as Bases reguladoras da Convocatoria, cumprindo os requisitos de acceso da Base 2ª (Base 2. d: Non padecer enfermidade nin defecto físico que impida o normal desenvolvemento das funcións correspondentes a dita praza. As persoas con minusvalías deberan aportar certificación do correspondente organismo, facéndoo constar asemade na instancia, sinalando si precisan adaptacións para realización das probas; e Base 2. e: Non ter sido separado mediante expediente disciplinario do servizo de calquera das Administracións Publicas, nin estar inhabilitado para o desenvolvemento de funcións publicas por sentencia firme.) Apórtase a tal efecto a seguinte documentación: (marcar cunha X )  DNI copia  Titulación de acceso (copia)  Taxas dereito exame (copia ou certificación de desemprego de longa duración ou certificado de minusvalía) SOLICITA: Sexa admitida esta Instancia para participar no proceso selectivo referido. Data, DNI e sinatura do/a aspirante: AO SR. ALCALDE – PRESIDENTE DO CONCELLO DE ARTEIXO